ಚಾಕ್ಲೇಟ್ ಪ್ರಿಯರಿಗಾಗಿ ಲಾವಾ ಕೇಕ್ ರೆಸಿಪಿ

ಚಾಕ್ಲೇಟ್ ಎಲ್ಲರಿಗೂ ಇಷ್ಟ. ಇದಕ್ಕೆ ವಯಸ್ಸಿನ ಮಿತಿಯಿಲ್ಲ. ಚಾಕ್ಲೇಟ್ ಎಂದರೆ ಹುಚ್ಚೆದ್ದು ಇಷ್ಟಪಡುವವರೂ ಇದ್ದಾರೆ. ಅಂತಹ ಚಾಕೋಹಾಲಿಕ್‌ಗಳಿಗಾಗಿ ನಾವಿಂದು ಪರ್ಫೆಕ್ಟ್ ರೆಸಿಪಿಯೊಂದನ್ನು ಹೇಳಿಕೊಡಲಿದ್ದೇವೆ. ಬೇಕರಿಗಳಲ್ಲಿ ಸಿಗುವ ಚಾಕ್ಲೇಟ್ ಲಾವಾ ಕೇಕ್ ಎಂದರೆ ಎಂತಹವರ ಬಾಯಲ್ಲೂ ನೀರು ಬರುತ್ತದೆ. ಈ ರೆಸಿಪಿಯನ್ನು ಸಿಂಪಲ್ ಆಗಿ ಮನೆಯಲ್ಲೇ ಹೇಗೆ ಮಾಡ್ಬೋದು ಎಂದು ನಾವಿಂದು ನೋಡೋಣ.

ಬೇಕಾಗುವ ಪದಾರ್ಥಗಳು:
ಬೆಣ್ಣೆ – ಅರ್ಧ ಕಪ್
ಸಿಹಿ ಚಾಕ್ಲೇಟ್ – 100 ಗ್ರಾಂ
ಸಕ್ಕರೆ ಪುಡಿ – 1 ಕಪ್
ಮೊಟ್ಟೆ – 2
ಮೊಟ್ಟೆಯ ಹಳದಿ ಭಾಗ – 2
ವೆನಿಲ್ಲಾ ಸಾರ – ಅರ್ಧ ಟೀಸ್ಪೂನ್
ಮೈದಾ ಹಿಟ್ಟು – ಕಾಲು ಕಪ್
ಉಪ್ಪು – ಚಿಟಿಕೆ
ವೆನಿಲ್ಲಾ ಐಸ್ ಕ್ರೀಂ ಮತ್ತು ತಾಜಾ ಹಣ್ಣುಗಳು – ಐಚ್ಛಿಕ ಇದನ್ನೂ ಓದಿ: ವಿಂಟರ್ ಸೀಸನ್‌ಗೆ ಟೇಸ್ಟಿ ಮೆಕ್ಸಿಕನ್ ಹಾಟ್ ಚಾಕ್ಲೇಟ್ ಮಾಡಿ

ಮಾಡುವ ವಿಧಾನ:
* ಮೊದಲಿಗೆ ಓವನ್ ಅನ್ನು 220 ಡಿಗ್ರಿ ಸೆಲ್ಸಿಯಸ್‌ಗೆ ಪೂರ್ವಭಾವಿಯಾಗಿ ಕಾಯಿಸಿಕೊಳ್ಳಿ. ಮತ್ತು ಪುಟ್ಟ ಪುಟ್ಟ ಕಪ್‌ಗಳಿಗೆ ಬೆಣ್ಣೆಯನ್ನು ಗ್ರೀಸ್ ಮಾಡಿ ಬದಿಗಿಡಿ.
* ಮೈಕ್ರೋವೇವ್ ಸೇಫ್ ಬೌಲ್‌ನಲ್ಲಿ ಬೆಣ್ಣೆ ಮತ್ತು ಚಾಕ್ಲೇಟ್ ಅನ್ನು ಹಾಕಿ ಬಿಸಿ ಮಾಡಿ. ಅದು ಸಂಪೂರ್ಣ ಕರಗುವವರೆಗೆ ನಯವಾಗಿ ಬೆರೆಸಿಕೊಳ್ಳಿ.
* ಬಳಿಕ ಸಕ್ಕರೆ ಪುಡಿಯನ್ನು ಹಾಕಿ ಕರಗಿಸಿಕೊಳ್ಳಿ.
* ನಂತರ ಮೊಟ್ಟೆ, ಮೊಟ್ಟೆಯ ಹಳದಿ ಭಾಗ ಮತ್ತು ವೆನಿಲ್ಲಾ ಸಾರವನ್ನು ಸೇರಿಸಿ ನಯವಾಗುವ ತನಕ ಚೆನ್ನಾಗಿ ಮಿಶ್ರಣ ಮಾಡಿ.
* ಈಗ ಅದಕ್ಕೆ ಮೈದಾ ಹಿಟ್ಟು ಹಾಗೂ ಉಪ್ಪು ಸೇರಿಸಿ ಮಿಶ್ರಣ ಮಾಡಿ.
* ಗ್ರೀಸ್ ಮಾಡಿದ ಕಪ್‌ಗಳಿಗೆ ತಯಾರಿಸಿಟ್ಟ ಮಿಶ್ರಣವನ್ನು ಹಾಕಿ.
* ಕಪ್‌ಗಳನ್ನು ಓವನ್‌ನಲ್ಲಿಟ್ಟು ಸುಮಾರು 12-14 ನಿಮಿಷಗಳ ಕಾಲ ಬೇಯಿಸಿಕೊಳ್ಳಿ. ಕೇಕ್‌ನ ಅಂಚು ಮಾತ್ರವೇ ಬೆಂದು ಮಧ್ಯಭಾಗ ಇನ್ನೂ ಮೃದುವಾಗಿರಬೇಕೆಂದರೆ ಹೆಚ್ಚು ಬೇಯಿಸಬೇಡಿ.
* ಈಗ ಕೇಕ್‌ಗಳನ್ನು 1 ನಿಮಿಷ ತಣ್ಣಗಾಗಲು ಬಿಡಿ. ನಂತರ ಅದನ್ನು ಸರ್ವಿಂಗ್ ಪ್ಲೇಟ್‌ನಲ್ಲಿ ಜೋಡಿಸಿ.
* ನೀವು ಬಯಸುತ್ತೀರಾದರೆ ವೆನಿಲ್ಲಾ ಐಸ್ ಕ್ರೀಮ್ ಹಾಗೂ ತಾಜಾ ಹಣ್ಣುಗಳಿಂದ ಅಲಂಕರಿಸಿದರೆ ಚಾಕ್ಲೆಟ್ ಲಾವಾ ಕೇಕ್ ಸಿದ್ಧವಾಗುತ್ತದೆ. ಇದನ್ನು ಬೆಚ್ಚಗಿರುವಾಗಲೇ ಸವಿಯಿರಿ. ಇದನ್ನೂ ಓದಿ: ಮನೆಯಲ್ಲೇ ಮಾಡಿ ನೋಡಿ ನ್ಯಾಚುರಲ್ ಆಪಲ್ ಜೆಲ್ಲಿ